b'\n_START_ARTICLE_\nS\xc3\xb6dra Benickebrinken\n_START_PARAGRAPH_\nS\xc3\xb6dra Benickebrinken er ei mindre gate, egentelig brink, som er svensk for kort bakke, i Gamla stan i Stockholm. Norra og s\xc3\xb6dra Benickebrinken forbinder \xc3\x96sterl\xc3\xa5nggatan med de h\xc3\xb8yereliggende gatene Svartmangatan og Baggensgatan.\n_START_SECTION_\nHistorikk\n_START_PARAGRAPH_\nNavnet er antagelig etter vintapperen J\xc3\xb6ren Benick som levde p\xc3\xa5 slutten av 1500-tallet. Han hadde sitt hus og sin vertshusvirksomhet i en bygning i Medea-kvartalet som l\xc3\xa5 i trekanten mellom Benickebrinkene og \xc3\x96sterl\xc3\xa5nggatan. Benicks vertshus ble kalt Solen og hadde en sol i skiltet. Virksomheten ble drevet videre av hans slektninger fram til slutten av 1800-tallet, da kvartalet ble revet._NEWLINE_I middelalderen l\xc3\xa5 det katolske Dominikanerklosteret i Stockholm her, derfor ble bakken ogs\xc3\xa5 kalt Svartbr\xc3\xb6drabrinken eller Svartmunkabrinken. Av klosteret er bare et kjellerhvelv ved S\xc3\xb6dra Benickebrinken 4 bevart. Det forvaltes som en filial av Stockholms medeltidsmuseum.'